b"\n_START_ARTICLE_\nJakub J\xc3\xb3zef Orli\xc5\x84ski\n_START_SECTION_\nCarrera musical\n_START_PARAGRAPH_\nOrli\xc5\x84ski va comen\xc3\xa7ar la seva carrera musical al cor mascul\xc3\xad Gregorianum dirigit per Berenika Jozajtis, amb qui va actuar tant a Pol\xc3\xb2nia com a l'estranger. Es gradu\xc3\xa0 a la Universitat de M\xc3\xbasica de Fryderyk Chopin. Durant els seus estudis va participar en diverses actuacions organitzades per aquesta universitat i per l' Acad\xc3\xa8mia Nacional d'Art Dram\xc3\xa0tic Aleksander Zelwerowicz. Des del 2012 \xc3\xa9s membre de l\xe2\x80\x99acad\xc3\xa8mia d'\xc3\xb2pera del Gran Teatre de Vars\xc3\xb2via, i del 2015 al 2017 va estudiar a la Juilliard School amb Edith Wiens. A Pol\xc3\xb2nia, va interpretar els papers de Cupido a Venus i Adonis de Blow i de Narciso a l'Agrippina de Handel. Durant la seva estada a Alemanya, va interpretar el paper de Ruggiero a l'Alcina de Handel a Aquisgr\xc3\xa0 i Cottbus i va interpretar can\xc3\xa7ons seleccionades de Purcell a l' \xc3\x92pera de Leipzig._NEWLINE_S'ha presentat en el Carnegie Hall, aix\xc3\xad com l'Alice Tully Hall al Lincoln Center a Nova York i va rebre cr\xc3\xadtiques positives de The New York Times. Entre les seves actuacions hi ha El Messies en col\xc2\xb7laboraci\xc3\xb3 amb els conjunts Musica Sacra i Oratorio Society de Nova York. L\xe2\x80\x99any 2017 va cantar el paper d\xe2\x80\x99Ottone a l'Agrippina de Handel al Carnegie Hall. Va participar al Festival Handel de Karlsruhe on va cantar Nisi Dominus de Vivaldi i fragments de Dixit Dominus de Handel. En el mateix any, va fer el seu debut al Festival d'Aix-en-Provence amb l'\xc3\xb2pera de Cavalli Erismena. Va debutar a l'\xc3\x92pera de Frankfurt la temporada 2017/18 com a personatge principal a del Rinaldo de H\xc3\xa4ndel. El desembre de 2019 actu\xc3\xa0 per primera vegada al Palau de la M\xc3\xbasica Catalana de Barcelona. _NEWLINE_El primer disc en solitari d'Orli\xc5\x84ski, Anima Sacra, va sortir amb el segell Erato l'octubre de 2018 i amb l'orquestra Il Pomo d'Oro dirigida per Maxim Emelyanychev. Inclou \xc3\xa0ries barroques de diversos compositors de l\xe2\x80\x99escola napolitana mai gravades anteriorment.\n_START_SECTION_\nAltres activitats\n_START_PARAGRAPH_\nOrli\xc5\x84ski \xc3\xa9s campi\xc3\xb3 de break dance i membre del col\xc2\xb7lectiu de breakdancing Skill Fantastikz Crew."